निर्माता-निर्देशक ए आर कारदार दियें फिलमें इच बी शकील बदायूंनी दे लिखे दे गीतें दा अहम योगदान रेहा ऐ। इनें दौनें दी जोड़ी दी सभनें थमां पैह्‌ली फिल्म 1947 इच प्रदर्शित फिल्म ‘दर्द’ ही ते शकील बदायूंनी दी पैह्ली गै फिल्म ही जेह्‌की सुपरहिट बी होई ही। इसदे बाद इनें दौनें दी जोड़ी ने दुलारी, दिल्लगी, दास्तान, जादू, दीवाना, दिल नादान, दिल दिया दर्द लिया जनेहियें केईं सुपरहिट फिल्में इच किट्ठे कम्म कीता। कारदार साहब दे इलावा उनें गुरूदत्त, मेहबूब खान, के.आसिफ, राज खोसला, नितीन बोस दियें फिल्में गी बी अपने गीतें कन्नै सजाया सुआरेआ ऐ। अभिनय सम्राट दिलीप कुमार दियें फिल्में दी कामयाबी इच बी शकील बदायूंनी दे रचित गीतें दा अहम योगदान रेहा ऐ। इनें दौनें दी जोड़ी आह्‌लियें फिल्में इच मेला, बाबुल, दीदार, आन, अमर, उड़न खटोला, कोहिनूर, मुगले आजम, गंगा जमुना, लीडर, दिल दिया दर्द लिया, राम और श्याम, संघर्ष ते आदमी शामल न।